### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. juni 2023 har vedtaget Magistratens foranstående indstilling af 30. maj 2023.

Enhedslisten de Rød-Grønnes byrådsgruppe kunne ikke tiltræde indstillingen og ønskede deres mindretalsudtalelse af 7. juni 2023 medsendt.

###

Offentlig fremlæggelse af forslag til Lokalplan nr. 1209, Boliger og erhverv ved Doris Mathiasen og [adresse], [adresse], Tillæg nr. 145 til Kommuneplan 2017.

### Resume

Lokalplanområdet ligger i byzone på hjørnet Doris Mathiasen og [adresse] og udgør en del af det tidligere Amtssygehus.

Området er cirka 10.060 m2 stort og kommunalt ejet. Der er indgået en betinget købsaftale med en privat udvikler på baggrund af et offentligt udbud. Lokalplanen udarbejdes på baggrund af det vindende forslag.

Lokalplanen muliggør opførelse af en karrébebyggelse i op til 6 etager. Samlet kan der etableres et etageareal inden for lokalplanområdet på maks. 14.450 m2, hvoraf 1.480 m2 er erhvervsareal.

Lokalplanen indskriver sig i et bevaringsværdigt kultur-miljø samt sikrer bevaring af en bevaringsværdig bygning.

Ubebyggede arealer indrettes til ophold, kantzoner, kvartersplads og vejareal.

Da lokalplansforslaget ikke er i overensstemmelse med kommuneplanen hvad angår størrelsen på en dagligvarebutik, ledsages lokalplanen af et forslag til kommune-plantillæg.

Der er gennemført en forudgående offentlig høring om

kommuneplantillægget i marts 2023. Der indkom 52 høringssvar, der primært omhandlede trafikale forhold.

### Beslutningspunkter

Det indstilles, at

forslag til Lokalplan nr. 1209 godkendes til offentlig fremlæggelse,

forslag til Tillæg nr. 145 til Kommuneplan 2017 godkendes til offentlig fremlæggelse,

bemærkninger fra den forudgående offentlige høring besvares som det fremgår af indstillingens afsnit 5.7.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-05-2023

Mille Dahl: 11

Fremsendes til [adresse] med bemærkning, at Magistraten i mødet den 22. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 17. maj 2023.